Rikunarita-ORG/Wikinium huggingface dataset:
# Hibernacija

Šišmiš u hibernaciji
**Hibernacija** ili **zimski san** je stanje veoma usporenog metabolizma i niske tjelesne temperature pojedinih životinja tokom zime. U hibernatore spada većina ektotermnih životinja i mali broj sisara. Sisari, poput medvjeda, koji hiberniraju u jazbinama sa tek malo sniženom tjelesnom temperaturom bude se lako i ne smatraju se pravim hibernatorima.

Većina hibernatora tokom perioda aktivnosti, prije zime, skladišti hranu u skrovištu (npr. vjeverice) ili rezervne masti u tijelu (u mrkom masnom tkivu). Mogu da se probude više puta tokom zime. Hladnokrvne životinje moraju da hiberniraju tamo gdje se spoljašnja temperatura spusti ispod tačke smrzavanja. Tokom hibernacije puls se znatno uspori, često na samo 5 do 10 udara u minuti. Mnogi sisari ne dišu kontinuirano i imaju razdoblja u kojima ne dišu (apnea) koji mogu trajati i više od sat vremena.

Ekvivalent hibernacije tokom ljeta zove se estivacija.

## Trajanje

Trajanje zimskog sna je kod pojedinih vrsta životinja različito. Dok jež spava 3-4 mjeseca, neki puhovi spavaju čak 6-7 mjeseci. Međutim, to nije neprekidni višemjesečni san bez pauze. San protiče uglavnom u odsjecima, prekidan kratkotrajnim budnim razdobljima. Ali, životinje se ne smiju prečesto buditi. Svako budno razdoblje troši rezerve energije tako da se, ako potroši preveliku količinu tih zaliha, može dogoditi da ih više nema dovoljno za pravo buđenje u proljeće.

## Reference
# Wrexham FC

| **Wrexham FC** |
| --- |
|  |
| Puno ime | Wrexham Football Club |
| Nadimak | *The Dragons* |
| Osnovan | 1864. |
| Lokacija | Wrexham Vels |
| Boje |     |
| Stadion | Racecourse Ground |
| Kapacitet | 10.771 |
| Liga | EFL League Two |
| Pozicija 2022/23. | 1. mjesto |
|  |
|

|  |  |
| --- | --- |
|

**Domaći** |

**Gostujući** |

 |
|  |
| Veb-sajt | www.wrexhamafc.co.uk |

**Wrexham Football Club** nogometni je klub iz Wrexhama (Vels). Takmiči se u EFL League Two, četvrtom rangu engleskog nogometa.

Klub je osnovan 1864. kao Wrexham Cricket Club. Prvu utakmicu odigrao je 1864. protiv Prince of Wales Fire Brigade. Godine 1890. postaje član lige The Combination. Prvu utakmicu u ovom takmičenju odigrao je 6. septembra 1890. protiv Gorton Ville. U sezoni 1894/1895. prelazi u Welsh League. Ubrzo nakon toga se vraća u ligu The Combination u kojoj ostaje do 1905. Potom postaje član Birmingham and District League. U periodu od 1908. do 1915. šest puta osvaja kup Velsa.

Tradicionalne boje kluba su crvena i zelena. Domaće utakmice igra na stadionu Racecourse Ground.

## Uspjesi

* **Football League Third Division**
	+ **(1):** 1977/1978.
	+ **(1):** 1932/1933.
* **Football League Fourth Division**
	+ **(1):** 1992/1993, 1969/1970.
* **Conference Premier**
	+ **(2):** 2011/2012.
* **FA Trophy**
	+ **(1):** 2012/2012.
	+ **(1):** 2014/2015.

## Reference

## Vanjski linkovi

* Zvanični sajt
* Wrexham na Soccerbaseu
# William Morris

William Morris 1870.
**William Morris** (24.04.1834 - 3.10.1896) je bio engleski tekstilni dizajner, arhitekta, umjetnik, inžinjer i pisac. Rođen je u Walthamstow u istočnom Londonu. Morris se obrazovao u Marlborough i Exeter College-u, Oxford.
Morris je pisao i objavljivao poeziju, prozu, te prevodio antičke i srednjovjekovne tekstove. Njegova najpoznatija djela su odabrane Guenevere and Other Poems (1858), Earthly Paradise (1868-1870), Dream of John Ball i utopijski News from Nowhere. Igrao je važnu ulogu u nastajanju socijalizma u Velikoj Britaniji i jedan je od osnivača Socijalističke lige 1884, ali razbijanje s pokretom preko ciljevima i metodama krajem tog desetljeća.
Njegov glavni doprinos umjetnosti je kao dizajnera ponavljajućih uzoraka za tapete i tekstil, mnogi su na temelju promatranja u blizini prirode. Bio je i glavni suradnik za oživljavanja tradicijskih tekstilnih vještina i metoda proizvodnje.

## Također pogledajte

* Art and Crafts
* Prerafaeliti
* Socijalizam
# Internet Broadway Database

|  |
| --- |
|  |
| URL | www.ibdb.com |
| Dostupni jezik/-ci | Engleski jezik |

**Internet Broadway Database** (**IBDB**) je online baza podataka o broadwayskim pozorišnim produkcijama i njihovom osoblju. Osmislila ga je i kreirala Karen Hauser 1996. godine, a njime upravlja Istraživački odjel Broadway League, trgovačkog udruženja sjevernoameričke komercijalne pozorišne zajednice.

## Pregled

Ova sveobuhvatna historija Broadwaya pruža zapise o produkcijama od početaka njujorškog pozorišta u 18. vijeku do danas. Detalji uključuju spisak glumaca i kreativaca za premijeru i današnji dan, spisak pjesama, nagrade i druge zanimljive činjenice o svakoj broadwayskoj produkciji. Druge karakteristike IBDB-a uključuju opsežnu arhivu fotografija iz prošlih i sadašnjih broadwayskih produkcija, portrete glumaca, linkove do snimaka glumačke postave na iTunesu ili Amazonu, informacije o ukupnom prihodu i posjeti.

## Reference

## Vanjski linkovi

*
# Barkod

**Barkod** (engleski: *barcode*) jeste način označavanja proizvoda nizom crnih i bijelih linija koje je moguće posebnim uređajima lako optički prepoznavati. Koristi se u procesu identifikacije proizvoda, vozila, vagona, paketa, robe i sl. u postupku bilo kakvog kretanja/prolaska kroz određeni prostor. Koristi se svuda gdje je potrebno nešto brzo prepoznati. Najpoznatiji primjeri korištenja barkodova su na proizvodima u prodavnicama, super i hiper marketima.

Postoji više vrsta bar kodova koji se svrstavaju u dvije grupe:

* *Linearni barkod*
* *2D (matriks) barkod*

## Primjeri bar kodova

* Linearni UPC-A barkod
* Linearni EAN-13 barkod
* 2D PDF417 barkod
* 2D QR kod

## Također pogledajte

* Barkod printer

## Vanjski linkovi
# DNK barkodiranje

**DNK barkodiranje** je taksonomska metoda kojom se koristi kratki genetički marker u DNK organizmima da ih identificira kao pripadnike određene vrste. Razlikuje se od molekularne filogenije po tome što glavni cilj nije da se utvrde obrasci srodnosti, već identifikuju nepoznati uzorci u smislu već postojeće klasifikacije. Iako se bar kodovi ponekad koriste prilikom pokušaja da se identifikuju nepoznate vrste ili u procjenama da li neku određenu vrstu treba kombinovati (sa nekom drugom) ili odvojiti. Primjena DNK kodiranja za ove potrebe je predmet rasprava.

Najčešće korištena barkod regija kod životinja je segment veličine oko 600 baznih parova u mitohondrijskom genu citohrom c oksidaze (citohrom c oksidaza I: COI).

Primjena ove metode uključuje, naprimjer, prepoznavanje biljnih ostataka čak i kada cvijet ili plod nisu dostupni, identifikaciju larvi insekata (koji često imaju manje poznatih dijagnostičkih karakteristika od odraslih), identifikaciju ishrane životinja, na osnovu sadržaja stomaka ili izmeta i obezbjeđuje veliku varijaciju između vrsta, a ipak relativno mali broj varijacija u okviru datih vrsta. Primjenjuje se i u identifikaciji komercijalnih proizvoda kao naprimjer, biljni dodaci, drvo ili koža i drugi dijelovi životinja.

## Izbor lokusa

Poželjno mjesto za DNK barkodiranje treba biti standardizirano (tako da se mogu razviti velike baze podataka za date lokuse), prisutno u većini taksona od interesa i moguće za sekvenciranje bez specifičnih PCR prajmera, a dovoljno kratko da se lahko sekvencira sa sadašnjom tehnologijom.

Iako je predloženo nekoliko lokusa, zajednički skup standardiziranih regija su odabrali nadležni odbori:

* Za životinje i mnoge druge eukariote – mitohondrijski COI gen;
* Za biljke, spajanje na RuBisCO velika podjedinica i maturaza K (matK) hloroplastnog gena. Ove omogućavaju slabu rezoluciju kod kopnenih biljaka, i upućuju na regije koje bi mogle biti zamjena za *rbcL* i *matK*.

* Za gljive – regija unutrašnji transkribirani spejser (ITS).

## Reference

## Vanjski linkovi
# Expasy

**ExPASy** (engleski: Ex**pert **P**rotein **A**nalysis **Sy**stem*) je proteomski server Švicarskog instituta za bioinformatiku (SIB) koji analizira proteinske sekvence i strukture i podatke 2D gel elektroforeze (elektroforeze 2D stranice). Ovaj server funkcioniše u kolaboraciji sa Evropskim bioinformatičkim institutom. ExPASy također proizvodi bazu znanja proteinskih sekvenci, UniProtKB/Swiss-Prot, i njen računarski komentarisan dodatak, UniProtKB/Trembl.

Između instalacija od 1. augusta 1993. i 5. aprila 2007., ExPASy je bio konsultovan 1 milijardu puta.

## Reference

## Vanjski linkovi

* ExPASy
# Evroazijska ploča

Položaj Evroazijske ploče
**Evroazijska ploča** je tektonska ploča koja se prostire većim dijelom Evroazije (kopnene mase koja se sastoji od tradicionalnih kontinenata Evrope i Azije), sa značajnim izuzecima Indijskog i Arabijskog potkontinenta i područja istočno od Čerskog masiva u istočnom Sibiru. Također obuhvata okeansku koru, koja se širi prema zapadu do Srednjoatlantskog grebena i prema sjeveru do grebena Gakkel.

Istočna strana ove ploče graniči sa Sjevernoameričkom pločom na sjeveru i Filipinskomorskom na jugu, te mogućom Ohotskom i Amurskom pločom. Južna strana graniči s Afričkom pločom na zapadu, Arabijskom pločom u sredini i Indoaustralijskom pločom na istoku. Zapadna strana je divergentna granica sa Sjevernoameričkom pločom i čini dio Srednjoatlantskog grebena koji je urakljen Islandom. Sve vulkanske erupcije na Islandu, poput onih iz 1973, kada je eruptirao Eldfell, 1783. i erupcije Lakija (islandski: *Lakagígar*) ili erupcije Eyjafjallajökulla iz 2010, uzrokovale su razilaženje Sjevernoameričke i Evroazijske ploče, što je rezultat divergentnih sila koje djeluju na granicama ploča.

Geodinamikom srednje Azije dominira međudjelovanje između Evroazijske i Indijske ploče. U tom području mogu se lahko prepoznati mnoge potploče ili blokovi kore, a koje formiraju Srednjoazijsku i Istočnooazijsku tranzitnu zonu.

Evroazijska ploča zauzima površinu otprilike 67.800.000 km2. Kreće se relativno na jug prema Afričkoj ploči brzinom 7–14 mm godišnje.

## Također pogledajte

* Sundska ploča

## Reference
# Mangrove

| Biomi |
| --- |
| Suhozemni biomi |
|  | Tundra |
|  | Tajge/borealne šume |
|  | Širokolisne i mješovite šume umjerenih predjela |
|  | Četinarske šume umjerenih predjela |
|  | Tropske i suptropske vlažne širokolisne šume |
|  | Tropske i suptropske suhe širokolisne šume |
|  | Tropske i suptropske četinarske šume |
|  | Tropske i suptropske travne i žbunaste vegetacije |
|  | Travne i žbunaste vegetacije umjerenih predjela |
|  | Planinske travne i žbunaste vegetacije |
|  | Pustinje i vegetacija sušnih oblasti |
|  | Sredozemna vegetacija |
|  | Plavljena travna vegetacija |
|  | Mangrove |
| **Vodeni biomi** |
|  | Kontinentalni prag |
|  | Obalska zona (litoral) i zona mlata |
|  | Riparijska zona |
|  | Jezera |
|  | Koralni greben |
|  | Šume algi |
|  | Ledeni pokrivač |
|  | Hidrotermalni izvori |
|  | Hladni izvori |
|  | Zona dna (bentos) |
|  | Pelagijska zona (pelagijal) |
|  | Neritska zona (sublitoral) |
| **Drugi biomi** |
|  | Endolitska zona |

Stablo mangrove u vrijeme oseke
Područja gdje rastu šume mangrova
**Šume mangrova** su šume stabala raznih vrsta mangrova koje su vrlo tolerantne na sol morske vode, a rastu u obalnim područjima koja zahvataju plime i oseke.

## Opis

Zbog vrlo ekstremnih uvjeta koji vladaju u područjima koju zahvataju plime i oseke, u šumama mangrova su se razvile ne baš raznovrsne ali zato vrlo produktivne zajednice visoko specijaliziranih živih bića. Razgranato korijenje mangrova kao i sedimenti koji se skupljaju između korijenja su životni prostor i kolijevke za razvoj mnogobrojnih vrsta. To su važna mjesta za mriještenje i odrastanje mnogih vrsta riba i rakova od kojih će neki kasnije nastanjivati koraljne grebene ili druge ekosisteme obalnih voda. Najveće rasprostranjenosti šuma mangrova su područja estuarija velikih rijeka u toplim područjima s puno kiše. Duž obala s aridnom klimom, na koralnim ostrvima i na sjevernim i južnim završecima suptropskih područja razvili su se niži, grmoliki oblici mangrova.

## Korištenje

Brojne "proizvode" ekosistema šuma mangrove ljudi skupljaju i koriste (neke vrste rakova i školjki). Osim toga, ovi su sistemi od iznimne važnosti za obnovu ribljeg fonda kao i drugih oblika života u moru. Pored toga, šume mangrova daju i određenu zaštitu od erozije obala.

Na primjeru zadnjeg razornog tsunamija se pokazalo, da su ljudska naselja u područjima cjelovitih (neoštećenih ljudskim uticajem) šuma mangrova značajno manje stradala od onih, gdje tih šuma više nema.

## Ugroženost

Šume mangrova su u velikim dijelovima svijeta ugrožene postavljanjem i sve većim širenjem "bazena" za intenzivni, industrijski uzgoj raznih vrsta kozica. Slijedeći problem predstavlja zagađenje naftom (Panama, Perzijski zaljev), ali i isušivanje područja gdje rastu šume mangrova radi gradnje novih naselja u obalnim područjima. U zadnje se vrijeme ponovo pošumljavaju područja na kojima su nekada postojale te šume (Vijetnam, Tajland, Indija, Filipini). Uprkos tim naporima, i dalje se uništavaju šume mangrova. U zadnjih 20 godina površine pod tim šumama smanjene su za oko 25%.
# GIS

Kombinacija digitalnog modela terena, karte i vektorskih podataka.
**Geografski informacioni sistem**, ili geografički informacioni sistem jeste bilo koji sistem koji prikuplja, smješta, analizira, upravlja i prikazuje podatke koji su povezani sa lokacijom. Najjednostavnije objašnjenje je da je GIS spajanje kartografije i tehnologije baza podataka. GIS sistemi se koriste u kartografiji, daljinskim istraživanjima, geodeziji, upravljanju komunalijama, fotogrametriji, geografiji, urbanom planiranju, upravljanju u hitnim slučajevima, navigaciji i lokalizovanim pretraživačkim mašinama.

Pošto je GIS sistem, on ima granice koje mogu biti pravno, namjenski ili aplikacijski orijentisane, zavisno za koju je namjenu GIS razvijen. Dakle, GIS razvijen za razne namjene ne mora nužno biti primjenjiv u tim različitim oblastima, u smiuslu interoperatibilnosti. Također se može desiti da ne bude kompatibilan. Koncept SDI (engleski: spatial data infrastructure) ide dalje od GIS-a i nema tako restriktivne granice.

U općem smislu, GIS opisuje bilo koji inforamcioni sistem koji uvezuje, smješta, uređuje, analizira i prikazuje geografske informacije. GIS aplikacije su alati koji dozvoljavaju korisniku da pravi interaktivne upite (korisnička traženja), da analizira prostorne podatke, uređuje podatke, karte, i da predstavlja rezultate svih tih operacija. Geografska informaciona nauka je nauka kojoj su u osnovi geografski koncepti, aplikacije i sistemi, studirani i potvrđeni na raznim univerzitetima.

## Također pogledajte

* Daljinska istraživanja

## Reference

## Vanjski linkovi

* Udruženje GIS Laboratorija Evrope (AGILE) - promoviše akademsko naučavanje i istraživanje GIS-a u Evropi
* udruženje "Cartography and Geographic Information Society" (CaGIS)
* časopis "Directions Magazine" Arhivirano 11. 7. 2007. na Wayback Machine - All Things Location
* Federal Geographic Data Committee — United States federal government standards agency.
* GIS obrazovna stranica Arhivirano 28. 5. 2010. na Wayback Machine — Obrazovna stranica sa PDF lekcijama i video prilozima besplatnom GIS softveru.
* GIS Development - "The Geospatial Communication Network"
* GIS Lounge - Informacije o GIS-u.
* GIS Pathway Arhivirano 12. 3. 2010. na Wayback Machine - GIS resursi
* GISWiki.NEWS.Reader Arhivirano 22. 4. 2016. na Wayback Machine - Kolekcija GIS vijesti, uglavnom na engleskom.
* GITA - "Geospatial Information & Technology Association".
* "International Cartographic Association (ICA)", svjetsko ijelo za profesionalce u GIS-u i mapiranju
* National States Geographic Information Council (NSGIC)
* Forum o GIS tehnologijama, globalna mreža
* Open Geospatial Consortium, Inc.
* fondacija "Open Source Geospatial Foundation"
* USGS GIS Poster Arhivirano 27. 5. 2010. na Wayback Machine — Šta je GIS? poster.
* GeoJunk - GIS i geografske novosti
# Ekoturizam

**Eko turizam** je prilično nejasan pojam koji djelomično sliči na marketinški trik, a djelomično ipak ima uporište u ponašanju turista koji sebe smatraju eko-turistima. Naime, riječ je obliku turizma u kojem učestvuju ekološko svjesni pojedinci i grupe, koje svojim djelovanjem na okoliš pokušavaju smanjiti efekte kakve stvara takozvani masovni turizam.

Množina toga se podvodi pod pojam eko turizma, a u novije vrijeme mnoge regije žele iskoristiti svoju industrijsku nerazvijenost kako bi na svoje područje privukle one turiste koji vole netaknuta područja. No, čak i za dolazak takvih turista potrebna je kakva-takva infrastruktura koju mnoge regije još nemaju.

TIES (Međunarodno društvo za turizam) je jednom definirao ekoturizam kao "odgovorno putovanje u prirodna područja kojim se čuva okoliš i unapređuje blagostanje lokalnog stanovništva".

Neke osnovne karakteristike koje se vežu uz pojam ekoturizma i smještaja koji se ondje nalazi i nudi eko-putnicima je: prirodno očuvani prostori, korištenje jednostavnih vrsta smještaja, strogo pridržavanje zaštite okoliša uključujući i ograničeni broj posjetitelja. Gost koji koristi takvu vrst odmora očekuje netransformirani okoliš ili djelomično transformirani okoliš te na neki način doživljaj stapanja s prirodom.

Uz eko turizam vrlo često povezujemo vrste turizma kao što su prirodni turizam, ruralni turizam, agro turizam, pa čak i robinzonski turizam.

**Osnovna načela eko turizma su: podizanje ekološke svijesti;
* očuvanje lokalne kulture;
* očuvanje biološke i kulturne raznolikosti kroz zaštitu ekosistema;
* osiguravanje finansijskih sredstava za očuvanje ekosistema, održivi razvoj i jaču lokalnu zajednicu;
* promocija odgovornosti kroz minimalni utjecaj na okoliš i kulturu;
* uvažavanje prava i potreba lokalnog stanovništva, prihvaćanje različitosti;
* sinergija subjekata (poduzetnika i lokalne samouprave) unutar destinacije;
* osmišljavanje i pružanje kvalitetnih doživljaja gostima;
* održivo raspolaganje otpadom.

## Također pogledajte

* Turizam u Bosni i Hercegovini
* Biološka raznovrsnost
* Ekologija
* Ekosistem
* Globalno zatopljenje
* Prirodno okruženje
* Prirodni resursi
* Priroda
* Održivost

## Reference
# Organ (anatomija)

*Ovaj članak se odnosi na organ u anatomskom smislu. Za ostala značenja riječi, pogledajte članak organ (višeznačnica).*
**Organ** (od grčkog, *organon*, na latinskom, *organum*, "oruđe, instrument") jest grupa tkiva koja vrši specifičnu funkciju ili grupu funkcija. Organi koji su zajednički životinjama jesu srce, pluća, mozak, oči, stomak, slezena, gušterača (pankreas), bubrezi, jetra, crijeva, koža, materica, mokraćna bešika, kosti. Skupina povezanih organa čini sistem organa.

## Vitalni ljudski organi

Vitalni ljudski organi jesu unutrašnji organi koji su neophodni za održavanje života. Bez svih vitalnih organa i njihovog normalnog rada u ljudskom tijelu normalni život i njegovo normalno održavanje nemogući su. U ove organe spadaju:

* **mozak**, koji reguliše bioritam disanja, srčanog pulsa, proizvodnje hormona, čulnih informacija i pokreta mišića
* **srce**, koje održava tok kisikom obogaćene krvi kroz tijelo
* **pluća**, koja udišu zrak i prenose kiseonik u krv
* **jetra**, koja otklanja ćelijske otpatke iz krvi i prebacuje ih u mokraćnu bešiku
* drugi organi povezani s probavom hrane i njenog odstranjivanja iz tijela također su vitalni u smislu dugoročnog opstanka; međutim, postoji mnogo ljudi koji žive bez važnih tjelesnih organa, poput bubrega, slezene ili dijela crijeva.

## Također pogledajte

* Kloniranje
* Transplantacija
# Kognitivna psihologija

**Kognitivna ili spoznajna psihologija** je grana psihologije koja proučava mentalne procese kao što su "pažnja, upotrebe jezika, memorije, percepcije, rješavanje problema, kreativnost i razmišljanje."
Savremena kognitivna teorija slijedi dva široka pristupa:

* razvojni pristup Pijažea, koji se bavi konstrukcijom mentalnih modela i
* pristup obrade informacija, koji posmatra ljudski um kao analogan sofisticiranom računarskom sistemu.

Kognitivna psihologija se u mnogome razlikuje od prethodnih psiholoških pristupa a što se ogleda kroz sljedeće:

* Prihvata upotrebu naučne metode te općenito odbacuje introspekciju kao valjanu metodu istraživanja za razliku od fenomenoloških metoda poput Freudovske psihologije.
* Pretpostavlja postojanje unutrašnjih mentalnih stanja (kao što su vjerovanja, želje i motivacija) za razliku od bihevioralne psihologije.

## Historija

Sa filozofske tačke gledišta, o ljudskog umu i njegovim procesima se raspravljalo i razmišljalo još u vrijeme starih Grka. Još 387. godine p.n.e. Platon je sugerisao da je mozak centar mentalnih procesa. 1637. godine, René Descartes je tvrdio da se ljudi rađaju s urođenim idejama, te proslijedio ideju dualizma uma i tijela. Od tog vremena, glavne rasprave na ovu temu su uslijedile tokom 19. vijeka. Neki od onih koji su uključeni u ove rasprave su bili George Berkeley i Johna Lockea u oblasti empirizma i Immanuel Kant na strani nativisma.
Pa iako se na temu kognitivne psihologije raspravljalo dosta ranije, kognitivna psihologija kao posebno područje unutar discipline se razvilo početkom druge polovine 20. vijeka, nakon prevlasti bihevioralnog pokreta.
Ulric Neiss je zaslužan za uvođenje termina kognitivna psihologija objavljivanjem svoje knjige *Cognitive Psychology* iz 1967. godine. Integrisana saznanja iz domene kognitivne psihologije utjecala su na razvoj drugih nauka i njihovih ogranaka, poput ekonomije i lingvistike.

## Reference